Výzva na podávanie prihlášok na krátkodobé mobility doktorandov

v rámci programu Erasmus+ na akademický rok 2022/2023

**Obdobie realizácie mobility**: najneskôr do 30.9.2023

**Dôležité termíny**:

|  |  |  |
| --- | --- | --- |
| Etapy | Navrhnutý termín odovzdania prihlášok na jednotlivých fakultách/katedrách/ústavoch\*: | Termín najskoršieho možného nástupu: |
| 01. etapa  | 02.09.2022 | podľa dohody |
| 02. etapa | 30.09.2022 | 17.10.2022 |
| 03. etapa  | 13.02.2023 | 27.02.2023 |
| 04. etapa  | 09.05.2023 | 22.05.2023 |

**Všeobecné pravidlá realizácie krátkodobých mobilít doktorandov na UPJŠ:**

* Pravidlá výzvy sa riadia pravidlami [Smernice č. 1/2020](https://www.upjs.sk/public/media/19563/Smernica%201_%202020%20Erasmus_final.pdf), ktorou sa stanovuje postup administrácie programu Erasmus+ na Univerzite Pavla Jozefa Šafárika v Košiciach a jej súčastiach.
* Spracovanie prihlášok, kontrola podkladov a zadaných informácií a vyhodnotenie v rámci fakúlt **je v kompetencii fakúlt.**
* Univerzita zabezpečí pre akademický rok 2022/2023 alokáciu finančných prostriedkov **pre 1 mobilitu na každý študijný program** v doktorandskom stupni.
* Každá krátkodobá mobilita musí spĺňať neodpustiteľné kritérium dĺžky trvania. Krátkodobé mobility majú trvanie minimálne 5 dní a maximálne 30 dní.
* Univerzita poskytne účastníkovi krátkodobej mobility grant maximálne do výšky pokrývajúcej 10 dní fyzickej mobility v zahraničí.
* Účastníci krátkodobej mobility majú možnosť realizovať mobility, ktorých trvanie je dlhšie, ako je pridelená finančná podpora. Ide o **mobility s tzv. kombinovaným grantom**, t.j. s finančnou podporou zo zdrojov Erasmus+ kombinovanou s obdobím s nulovým grantom, alebo o mobility s nulovým grantom.
* Jeden deň na cestu pred prvým dňom aktivity v zahraničí a/alebo jeden deň na cestu nasledujúci po poslednom dni aktivity v zahraničí sa pridáva do obdobia mobility. Tieto dni sa započítavajú do výpočtu individuálnej podpory podľa schémy 5 až 10 dní aktivity + 2 dni cesty.
* Krátkodobé mobility doktorandov **pre absolventov nie sú k dispozícii**.
* Doktorand môže z prostriedkov Erasmus+ v akademickom roku 2022/2023 realizovať **jednu** mobilitu s dĺžkou trvania 5-10 dní.

**Pravidlá administrácie krátkodobých mobilít doktorandov na UPJŠ:**

* Mobility v rámci tejto výzvy sa môžu realizovať v týchto krajinách:

|  |  |
| --- | --- |
| PROGRAMOVÉ KRAJINY |   |
| Členské štáty Európskej únie (EÚ) | Belgicko, Bulharsko, Česká republika, Dánsko, Nemecko, Estónsko, Írsko, Grécko , Španielsko, Francúzsko, Chorvátsko, Taliansko, Cyprus, Lotyšsko, Litva, Luxembursko, Maďarsko, Malta, Holandsko, Rakúsko, Poľsko, Portugalsko, Rumunsko, Slovinsko, Fínsko, Švédsko |
| Programové krajiny, ktoré nie sú členmi EÚ | Severné Macedónsko, Srbsko, Island, Lichtenštajnsko, Nórsko, Turecko |

* V prípade mobility študentov na účely **stáží** môže byť prijímajúcou organizáciou:
	+ každá verejná alebo súkromná organizácia z programovej krajiny pôsobiaca na trhu práce alebo v oblastiach vzdelávania, odbornej prípravy, mládeže, výskumu a inovácie. Takouto organizáciou môže byť napríklad:
		- verejný alebo súkromný podnik, malý, stredný alebo veľký podnik (vrátane sociálnych podnikov),
		- verejný subjekt na miestnej, regionálnej alebo národnej úrovni,
		- veľvyslanectvá alebo konzulárne úrady vysielajúcej programovej krajiny,
		- sociálny partner alebo iný zástupca pracovnej sféry vrátane obchodných komôr, remeselných/profesijných združení a odborových zväzov,
		- výskumný ústav,
		- nadácia,
		- škola/inštitút/stredisko vzdelávania (na ktorejkoľvek úrovni od predškolského až po stredoškolské vzdelávanie vrátane odborného vzdelávania a prípravy a vzdelávania dospelých),
	+ nezisková organizácia, združenie, mimovládna organizácia,
	+ inštitúcia poskytujúca kariérové poradenstvo, profesijnú orientáciu a informačné služby,
	+ inštitúcia vysokoškolského vzdelávania programovej krajiny s pridelenou chartou ECHE.
* Mobility študentov za účelom **štúdia** sa riadia bilaterálnymi dohodami, ktoré obsahujú presný počet študentských mobilít pre daný odbor, s presnou dĺžkou ich pobytu. Hostiteľská univerzita musí byť inštitúcia vysokoškolského vzdelávania krajiny zapojenej do programu Erasmus+ s pridelenou chartou ECHE (European Charter for Higher Education). Bližšie informácie o bilaterálnych zmluvách pre jednotlivé odbory vám podajú fakultní (katedroví, ústavní) Erasmus koordinátori ako aj pracovníci Referátu pre zahraničné vzťahy Rektorátu UPJŠ.
* O situáciách, ktoré sú spojené predovšetkým s epidemiologickou situáciou a ktoré predstavujú výnimku z pravidiel tejto výzvy rozhoduje Erasmus komisia (napr. posunutie pôvodného termínu mobility na obdobie, ktoré už nespadá do realizačného obdobia tejto výzvy).
* Sadzby grantov:

|  |
| --- |
| Základné sadzby individuálnej podpory pre študentov na krátkodobé mobility a príspevky na navýšenie |
| Účastníci krátkodobej mobility (5 – 30 dní) majú nárok na individuálnu podporu na dni fyzickej mobility vrátane dní na cestu bez ohľadu na cieľovú krajinu: |
| Cieľová krajina | 1. – 14. deň | 15. – 30. deň |
| Sadzba/deň | Sadzba/deň |
| Všetky programové krajiny | 70 | 50 |
| Účastníci mobility s nedostatkom príležitostí majú nárok na jednorazový príspevok nad úroveň základnej sadzby vo výške 100 € pri fyzickej mobilite v trvaní 5 - 14 dní a 150 € pri fyzickej mobilite v trvaní 15 - 30 dní. |
| Účastníkom s nedostatkom príležitostí je možné udeliť podporu na cestovné náklady. Cestovné je pokryté osobitnou škálou pevných súm podľa vzdialenostných pásiem platnou pre celý program:

|  |  |  |
| --- | --- | --- |
| Cestovné vzdialenost | V prípade štandardného cestovania  | V prípade zeleného cestovania |
| Od 10 do 99 km: | 23 EUR na účastníka |   |
| Od 100 do 499 km | 180 EUR na účastníka | 210 EUR na účastníka |
| Od 500 do 1 999 km: | 275 EUR na účastníka | 320 EUR na účastníka |
| Od 2 000 do 2 999 km: | 360 EUR na účastníka | 410 EUR na účastníka |
| Od 3 000 do 3 999 km: | 530 EUR na účastníka | 610 EUR na účastníka |
| Od 4 000 do 7 999 km: | 820 EUR na účastníka |   |
| 8 000 km alebo viac: | 1 500 EUR na účastníka |   |

Ostatní účastníci nemajú nárok na podporu na cestovné náklady. |

* Typy podpory pre študentov s nedostatkom príležitostí

|  |  |  |
| --- | --- | --- |
| Skupina | Popis | Typ podpory |
| Zdravotné postihnutie | Za osobu s ťažkým zdravotným postihnutím (ďalej len osoba s ŤZP) sa považuje fyzická osoba, ktorej miera funkčnej poruchy je najmenej 50 %. | Navýšenie grantu (top-up) a reálne náklady (ak nepostačuje top-up) |
| Zdravotné problémy | Za osobu so zdravotným problémom sa považuje osoba s chronickým zdravotným ochorením alebo psychiatrickým ochorením. | Navýšenie grantu (top-up) |
| Hospodárske prekážky | • nízka životná úroveň, nízky príjem (napr. rodina v sociálnej núdzi) • závislosť od systému sociálneho zabezpečenia (napr. poberateľ sirotského dôchodku, dávky v nezamestnanosti) | Navýšenie grantu (top-up) |
| Sociálne prekážky | Ťažkosti so sociálnou adaptáciou: • osamelý rodič s dieťaťom (t. j. osamelá žena alebo osamelý muž, ktorí sa trvale starajú o dieťa mladšie ako 15 rokov), • prekážky súvisiace s diskrimináciou | Navýšenie grantu (top-up) |
| Ostatné | Rôzne typy bariér (napr. etnický pôvod, migranti a pod.) – v závislosti od rozhodnutia VŠ | Navýšenie grantu (top-up) |

* Pre bližšie informácie, prosím kontaktujte Vášho fakultného/katedrového/ústavného [koordinátora](https://www.upjs.sk/univerzita/cinnost/medzinarodne-vztahy/erasmus-plus/koordinatori-stud-mobilit/).